**Ministru kabineta noteikumu projekta**

**“Grozījumi Ministru kabineta 2002. gada 4.novembra noteikumos Nr.506 “Noteikumi par kravu pieņemšanu pārvadāšanai pa dzelzceļu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Dzelzceļa pārvadājumu likuma 33.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekta ”Grozījumi Ministru kabineta 2002. gada 4.novembra noteikumos Nr.506 “Noteikumi par kravu pieņemšanu pārvadāšanai pa dzelzceļu”” (turpmāk - Projekts) mērķis ir svītrot tiesību normas, kas zaudējušas aktualitāti, novērst to dublēšanos ar citiem normatīvajiem aktiem, kā arī harmonizēt tās ar Nolīguma par starptautisko dzelzceļa kravu satiksmi (turpmāk – SMGS) normām.Projekts paredz veikt grozījumus šādos Ministru kabineta 2004.gada 4.novembra noteikumu Nr.506 “Noteikumi par kravu pieņemšanu pārvadāšanai pa dzelzceļu”” (turpmāk - Noteikumi) punktos:1) Grozījumi Noteikumu 8., 9., 31., 33.punktā, 37.2.apakšpunktā, 51.punktā, 103.2. un 106.3.6.apakšpunktā, 112. un 113.punktā tiek veikti, jo sīksūtījumu pārvadājumi kā pārvadājumu veids vairs nepastāv. Sīksūtījumu pārvadājumus kā pārvadājumu veidu agrāk pārsvarā izmantoja fiziskās personas, lai nosūtītu personīgās mantas. Sīksūtījumu pārvadājumu nodrošināšanas process bija laikietilpīgs un resursu ietilpīgs, jo dzelzceļa infrastruktūras pārvaldītājam bija nepieciešams uzglabāt pārvadāšanai pieņemtos sīksūtījumus, līdz tiek sakrāts nepieciešamais apjoms iekraušanai vagonā, pārvadāšanas ceļā bija jānodrošina šķirošanas punkti u.t.t. Savukārt sīksūtījumu nosūtītājiem nebija citu alternatīvu kā izmantot dzelzceļa pakalpojumus. Līdz ar jaunu pārvadājumu veidu parādīšanos, nosūtītāji sāka izmantot tos, jo tas bija izdevīgāk finansiālajā un laika ziņā. Turklāt pārvadātājiem un publiskās dzelzceļa infrastruktūras pārvaldītājiem nav atbilstošas infrastruktūras un līdzekļu, lai nodrošinātu sīksūtījumu pārvadāšanu, kā arī nav pieprasījuma pēc šāda pakalpojuma no nosūtītāju puses. Līdz ar to ar sīksūtījumu pārvadāšanu saistītais regulējums vairs nav aktuāls.2) Noteikumu 13.punkts tiek svītrots, jo kravas, kas tiek pārvadātas tarā (iesaiņojumā vai bez tās), vairs nav iespējams iekraut vagonā koplietošanas vietās tāpēc, ka pārvadātājiem nav atbilstošu līdzekļu šāda pakalpojuma nodrošināšanai. Pārvadātāji nenodrošina šādu līdzekļu esamību, jo tos nav ekonomiski izdevīgi uzturēt un apkalpot, kā arī nav pieprasījuma pēc šāda pakalpojuma no nosūtītāju puses.3) Noteikumu 34.punktā tiek veikti grozījumi, jo vidējas tonnāžas konteineru pārvadājumi netiek veikti, jo nevienai pārvadājuma procesā iesaistītai pusei nav šādu konteineru, nav pieprasījuma pēc šāda pakalpojuma no nosūtītāju puses. Līdz ar to ar pārvadāšanu saistītais regulējums vairs nav aktuāls. 4) Noteikumu 47.punkts tiek svītrots, jo tas dublē Ministru kabineta 2020.gada 30.jūnija noteikumu Nr.424 “Pavadzīmes aizpildīšanas noteikumi dzelzceļa kravu pārvadājumos” (turpmāk - Noteikumi Nr.424) 1.pielikuma 24.3. punktā noteikto normu, kurā ir noteikts, ka vagona vai konteinera taras masā neiekļauto pārvadāšanas ierīču masa norādāma pavadzīmes 18.ailē. 5) Noteikumu 70. un 81.punkts tiek svītrots, jo pārvadātājiem nav vairākkārt lietojamu paketēšanas līdzekļu vai pārvadāšanas ierīču. Pārvadātāji nenodrošina šādu līdzekļu esamību, jo tos nav ekonomiski izdevīgi uzturēt un apkalpot, kā arī nav pieprasījuma pēc šāda pakalpojuma no nosūtītāju puses. Rezultātā šis regulējums vairs nav aktuāls.6) Noteikumu 77.punkts tiek svītrots, jo tas dublē Noteikumu Nr.424 1.pielikuma 22., 23.punktu attiecībā uz pavadzīmes aizpildīšanas kārtību, bet regulējums par pārvadātājam piederošajiem vairākkārt izmantojamiem paketēšanas līdzekļiem vai pārvadāšanas ierīcēm nav aktuāls. 7) Noteikumu 87.punkts tiek svītrots, jo tas dublē Dzelzceļa pārvadājumu likumā 35.pantā noteikto normu, kur ir noteikts, ka pavadoņa pavadībā pārvadājamās kravas nosaka pārvadātājs. 8) Noteikumu 127.punkta otrais teikums tiek svītrots, jo Dzelzceļa pārvadājumu likuma 71.panta otrā daļa nosaka gadījumus, kad tiek sastādīts vispārējā parauga akts.9) Projekta 4.punktā ietvertais Noteikumu 17.punkts tiek izteikts jaunā redakcijā, jo esošā redakcija ir novecojusi, pārvadātāja apmaiņas plakanie paliktņi vairs neeksistē. Noteikumu 17.punkta jaunā redakcija izriet no starptautisko standartu prasībām (ISO 780, Starpvalstu standarts ГОСТ 14192 ) attiecībā uz pieļaujamajiem paņēmieniem, kā rīkoties ar kravu.10) Projekta 13.punkts paredz precizēt Noteikumu 78.punktā norādīto svaru segtajā vai izotermiskajā vagonā pārvadājamas transportpaketes masu, paredzot to 1500 kg atbilstoši SMGS prasībām.11) Projekta 20.punkts paredz izteikt Noteikumu 8.nodaļu jaunā redakcijā, jo mainījās vagonu parka struktūra attiecībā uz vagonu piederību, līdz ar ko mainījās izmantošanas nosacījumi un atbildības principi. Kopš Noteikumu stāšanā spēkā samazinājies dzelzceļam jeb pārvadātājiem piederošo vagonu skaits un ir pieaudzis privāto vagonu skaits. Tas nozīmē, ka pārvadāšanai nepieciešama pavadzīmes noformēšana, nosūtītājs ir atbildīgs par vagona tehnisko stāvokli, nosūtītājs pieņem lēmumu par vagona plombēšanas nepieciešamību u.t.t. Šo nosacījumu noteikšanu un izpildi paredz jaunā Noteikumu 8.nodaļu, kas saskan ar SMGS noteiktajām normām.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, SIA “LDZ CARGO”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dzelzceļa kravu pārvadātāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts nemaina tiesisko regulējumu vai pienākumus attiecībā uz tautsaimniecību, kā arī nepalielina administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | 1951.gada 1.novembra Nolīgums par starptautisko dzelzceļa kravu satiksmi (SMGS) 2015.gada 1.jūlija redakcijā. SMGS Nolīguma teksta tulkojums latviešu valodā publicēts izdevumā “Latvijas Vēstnesis” 2010.gada 7.aprīlī, Nr.55 (4247). |
| 3. | Cita informācija | Nav. |

|  |
| --- |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 1951.gada 1.novembra Nolīgums par starptautisko dzelzceļa kravu satiksmi (SMGS) 2015.gada 1.jūlija redakcijā.  |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| SMGS 1.pielikuma 17.5.punkts  | Projekta 78. un Noteikumu 79.punkts  | starptautiskās saistības tiek izpildītas pilnībā |
| SMGS 50.panta 1.paragrāfs, SMGS 4.pielikuma 1.1.punkts  | Projekta 146.punkts  | starptautiskās saistības tiek izpildītas pilnībā |
| SMGS 4.pielikuma 1.1.punkts  | Projekta 147.punkts  | starptautiskās saistības tiek izpildītas pilnībā |
| SMGS 50.panta 2.paragrāfs  | Projekta 148.punkts  | starptautiskās saistības tiek izpildītas pilnībā |
| SMGS 50.panta 3.paragrāfs  | Projekta 149.punkts  | starptautiskās saistības tiek izpildītas pilnībā |
| SMGS 4.pielikuma 1.2.punkts  | Projekta 150.punkts  | starptautiskās saistības tiek izpildītas pilnībā |
| SMGS 4.pielikuma 2.1.punkts  | Projekta 151.punkts  | starptautiskās saistības tiek izpildītas pilnībā |
| SMGS 4.pielikuma 2.1.punkts  | Projekta 152.punkts  | starptautiskās saistības tiek izpildītas pilnībā |
| SMGS 4.pielikuma 2.2.punkts  | Projekta 153.punkts  | starptautiskās saistības tiek izpildītas pilnībā |
| SMGS 4.pielikuma 2.3.punkts  | Projekta 154.punkts  | starptautiskās saistības tiek izpildītas pilnībā |
| SMGS 4.pielikuma 2.4.punkts  | Projekta 155.punkts  | starptautiskās saistības tiek izpildītas pilnībā |
| SMGS 4.pielikuma 2.5.punkts | Projekta 156.punkts  | starptautiskās saistības tiek izpildītas pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav.  |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par Projektu tā saskaņošanas stadijā. |
| 2. | Sabiedrības līdzdalība projekta izstrādē | Par Projekta izstrādi tika informēti sabiedrības pārstāvji, 2020.gada 2.oktobrī ievietojot paziņojumu par līdzdalības iespējām tiesību akta saskaņošanas procesā Satiksmes ministrijas tīmekļa vietnē <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti> |
| 3. | Sabiedrības līdzdalības rezultāti | Projekts izstrādes stadijā saskaņots ar kravu pārvadātājiem – SIA “LDZ CARGO”, AS „Baltijas ekspresis” un AS „Baltijas Tranzīta serviss”. Iebildumi un priekšlikumi netika saņemti.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Satiksmes ministrs T.Linkaits

 Vīza: valsts sekretāre I.Stepanova